Pielikums protokolam Nr. 15/2025

**LĒMUMS**

Jelgavā

2025.gada 28.maijā Nr. 52

**Par kolektīvā iesnieguma “Par mācību telpu trūkumu, Ozolnieku vidusskolas piebūves nepieciešamību un skolas stadiona seguma nomaiņu” virzību**

Jelgavas novada pašvaldībā (turpmāk – Pašvaldība) 2024. gada 8. novembrī tika saņemts kolektīvais iesniegums “Par mācību telpu trūkumu, Ozolnieku vidusskolas piebūves nepieciešamību un skolas stadiona seguma nomaiņu”, kas reģistrēts Pašvaldībā ar Nr. JNP/3-16/24/3064, kurā ir izteikts lūgums Pašvaldībai steidzami pārskatīt prioritātes un paredzēt finanšu līdzekļus, lai atrisinātu problēmu saistībā ar mācību telpu trūkumu Ozolnieku vidusskolā, kā arī nekavējoties uzsākt Jelgavas novada attīstības un investīciju plānā paredzētās Ozolnieku vidusskolas ēkas piebūves būvniecību un veikt šīs skolas stadiona seguma nomaiņu.

Jelgavas novada dome ar 2024. gada 20. decembra lēmumu Nr.1 ”Par kolektīvā iesnieguma “Par mācību telpu trūkumu, Ozolnieku vidusskolas piebūves nepieciešamību un skolas stadiona seguma nomaiņu” izskatīšanu un atbildīgo institūciju noteikšanu” tika noteiktas atbildīgās institūcijas: daļā par Ozolnieku vidusskolas piebūvi – Jelgavas novada izglītības pārvalde, savukārt daļā par Ozolnieku vidusskolas sporta laukuma seguma maiņu – Jelgavas novada Sporta pārvalde.

Apstiprinot Pašvaldības 2025. gada budžetu, tika apstiprināts finansējums 300 000 *euro* Ozolnieku vidusskolas piebūves būvprojekta izstrādei. Minētā attīstības iecere iekļauta arī Jelgavas valstspilsētas un Jelgavas novada attīstības programmas 2023. – 2029.gadam Jelgavas novada investīciju plānā 2024. – 2029.gadam (turpmāk – Jelgavas novada investīciju plāns) ar ierakstu Nr. 156 “Ozolnieku vidusskolas ēkas piebūves un aktu (multifunkcionālas) zāles izveide”.

Jelgavas novada dome ar 2025. gada 26. marta lēmumu Nr. 1 [“Par mācību telpu trūkumu, Ozolnieku vidusskolas piebūves nepieciešamību un skolas stadiona seguma nomaiņu” virzību](https://namejs.jelgavasnovads.lv/Portal/Documents/Update/1719293)” nolēma uzdot Jelgavas novada Īpašumu pārvaldes Infrastruktūras pārvaldības nodaļai, sadarbībā ar Jelgavas novada Izglītības pārvaldi un Ozolnieku vidusskolas vadību, iesniegt izskatīšanai 2025. gada 28. maija domes sēdē sagatavotu projektēšanas plānošanas uzdevumu Ozolnieku vidusskolas piebūves būvprojekta izstrādei, kopā ar skiču plānu par ēkas izvietojumu dabā, ēkas telpu funkcionālās izmantošanas aprakstu un plānoto telpu izmēriem.

Ņemot vērā iepriekš minēto un pamatojoties uz Pašvaldību likuma 57. pantu,

Jelgavas novada dome, atklāti balsojot,

**PAR** **– 14** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ilze Vītola, Irina Dolgova, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Vidmants Rinkuns);

**PRET – nav**;

**ATTURAS – 1** balss (Juris Lavenieks),

**nolemj:**

1. Apstiprināt Jelgavas novada Īpašumu pārvaldes Infrastruktūras pārvaldības nodaļas sagatavoto projektēšanas plānošanas uzdevumu Ozolnieku vidusskolas piebūves būvprojekta izstrādei norādītajos apjomos.
2. Uzdot Jelgavas novada Īpašumu pārvaldes Infrastruktūras pārvaldības nodaļai organizēt Ozolnieku vidusskolas piebūves Metu konkursu.
3. Uzdot Centrālās administrācijas Sabiedrisko attiecību nodaļai apkopot un publicēt Pašvaldības oficiālajā tīmekļvietnē [www.jelgavasnovads.lv](http://www.jelgavasnovads.lv) aktuālo informāciju par kolektīvā iesnieguma virzību un tā izskatīšanas rezultātiem.

Domes priekšsēdētāja pienākumu izpildītāja Dina Tauriņa